Държавен вестник, бр. 33, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  33
Член 1
Обхват по отношение на лицата
Тази спогодба се прилага спрямо лица, кои-
то са местни лица на едната или на двете дого-
варящи държави.
Член 2
Данъци, за които се прилага спогодбата
1. Тази спогодба се прилага за данъци върху
доходите, налагани от страна на всяка догова-
ряща държава или нейни органи на местна власт,
независимо от начина на тяхното събиране.
2. За данъци върху доходите се считат всич-
ки данъци върху общия доход или върху еле-
менти на дохода, включително данъците върху
приходи от отчуждаване на движимо или не-
движимо имущество, данъци върху общата сума
на надниците или заплатите, изплатени от пред-
приятия, както и данъци върху увеличената
стойност на имуществото.
3. Съществуващите данъци, за които се при-
лага тази спогодба, са по-специално:
a) за Сирийската арабска република:
i) данъкът върху търговските, промишлени-
те и нетърговските печалби;
ii) данъкът върху доходите от заплати и
надници;
iii) данъкът върху доходите на чуждестран-
ни лица;
iv) данъкът върху доходите от движимо и
недвижимо имущество, и
v) допълнителните данъци, наложени в про-
цент върху посочените по-горе данъци, вклю-
чително допълнителните данъци, налагани от
органите на местната власт
(по-нататък наричани “сирийски данък”);
б) за Република България:
i) данъкът върху дохода на физическите лица;
ii) корпоративният подоходен данък;
iii) патентният данък
(по-нататък наричани “български данък”).
4. Спогодбата ще се прилага за всички иден-
тични или подобни по естеството си данъци, ко-
ито ще се налагат след датата на подписване на
спогодбата като допълнение или вместо съще-
ствуващите данъци. Компетентните органи на до-
говарящите държави ще се уведомяват взаимно
за всички съществени изменения, извършени в
съответните им данъчни законодателства.
Член 3
Общи определения
1. За целите на тази спогодба, освен ако кон-
текстът не изисква друго:
а) термините “едната договаряща държава”
и “другата договаряща държава” означават Си-
рийската арабска република или Република
България съобразно контекста;
б) терминът “Сирия” означава Сирийската
арабска република в географски смисъл, който
означава територията на Сирийската арабска
република, включително териториалното море,
подпочвеното пространство под него и всички
други области извън териториалното море, вър-
ху които в съответствие с международното пра-
во и националното си законодателство Сирия
упражнява суверенни права за целите на извли-
чане и експлоатиране на природни, живи и
минерални ресурси, както и всички останали
права във водното пространство, на сушата и
под морското дъно;
в) терминът “България” означава Републи-
ка България, а когато е употребен в географски
смисъл, означава територията, включително и
териториалното море, върху които тя упражня-
ва своя държавен суверенитет, а така също кон-
тиненталният шелф и изключителната иконо-
мическа зона, върху които тя упражнява суве-
ренни права и юрисдикция в съответствие с
международното право;
г) терминът “лице” включва физическо лице,
дружество или всяко друго сдружение от лица;
д) терминът “дружество” означава всяко
юридическо лице или всяка общност, която се
третира като юридическо лице за целите на да-
нъчното облагане;
е) терминът “национално лице” означава:
(i) всяко физическо лице, притежаващо граж-
данството на едната договаряща държава;
(ii) всяко юридическо лице, дружество или
асоциация, чийто статут се определя от дейст-
ващото законодателство на всяка договаряща
държава;
ж) термините “предприятие на едната до-
говаряща държава” и “предприятие на другата
договаряща държава” означават съответно
предприятие, ръководено от местно лице на
едната договаряща държава, и предприятие, ръ-
ководено от местно лице на другата договаря-
ща държава;
з) терминът “международен транспорт” оз-
начава всеки превоз с кораб, самолет или шо-
сейно транспортно средство, извършван от пред-
приятие на едната договаряща държава, освен
когато корабът, самолетът или шосейното тран-
спортно средство се експлоатира единствено
между места, намиращи се в другата договаря-
ща държава;
и) терминът “компетентен орган” означава:
(i) по отношение на Сирия—министъра
на финансите или негов упълномощен пред-
ставител;
(ii) по отношение на България—министъ-
ра на финансите или негов упълномощен пред-
ставител.
2. При прилагането на спогодбата от всяка
договаряща държава всеки термин, който не е
определен в нея, ще има значението, което към
този момент му придава законодателството на
тази държава, по отношение на данъците, за
които се прилага спогодбата, което значение
ще се ползва с приоритет пред значението, да-
дено на термина от други клонове на правото
на тази държава.